kk be kk uk hbs_cyr kk ru kk kk kk ru kk ba kk ru ky kk kk hbs_cyr ru ru uk ru ru mk kk kk ba kk kk kk kk kk cv kk ru kk kk ru kk kk ru kk ru en en sv fr de de fr en en kk kk kk tt kk kk kk kk kk kk kk ru kk kk kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk uk kk kk en kk en fr en sv kk sv zh en fr kk fr oc en de kk de en en en kk ru en en en kk hbs_cyr ru en de kk de en en en kk zh da en en kk bn en en fr kk fr ru en fr kk fr en en en kk zh oc en en kk bn fr en fr kk fr de en sv kk sv fr en en kk en ru en fr kk fr fr en en kk en en en ja kk ja sk en en en ru ru ru kk kk kk kk kk kk kk kk kk kk kk kk kk kk ky uk kk kk kk ru kk kk kk kk bg kk ru kk ru ru kk kk kk kk ru kk kk kk ru ru kk kk ru kk ru
Батыс Қазақстан облысы, Зеленов ауданы, Янайкин ауылы, Батурин жалпы орта білім беретін мектебі
1.Білімділік: автоматты бөлшектеу және жинақтау ретін түсіндіру, білдіру, меңгерту;
2.Тәрбиелік: елін, жерін сүюге, саналы түрде Отанын қорғауға дайын болуға, Қазақстан Республикасы Қарулы күштеріне деген құрметке, батылдыққа және бастамашылыққа тәрбиелеу.
3.Дамыту мақсаты: автоматты толық емес бөлектеу мен жинақтауды үйрету және оған қабілеттілігін арттыру, дамыту.
I Ұйымдастыру кезеңі: взводты сапқа тұрғызу, рапорт қабылдау, амандасу, сыртқы келбетін тексеру, түгендеу.
II Үй тапсырмасын тексеру:
а) Тест тапсырмасымен жұмыс;
б) Калашников автоматы мен пулеметы неге арналған?;
1. Калашников автоматын қашан, кім шығарған және оның арналуы;
2. Автомат пен пулеметтің мехнизмдері мен негізгі бөліктерін атаңдар;
3. Автоматтың (пулеметтің) автоматтық әрекеті неге негізделгенін атаңдар.
III Үй тапсырмасын қорыту.
Жаңа тақырыпты бастаудан бұрын өткен тақырыпты тақтада ілулі тұрған тірек сызбасының көмегімен қорытындылау.
Оқушылар тақтаға шығып тірек сызбадағы суреттерді пайдаланып ұяшықтарды толтырады.
Автоматты бөлектеу толық және толық емес болуы мүмкін: толық емес бөлшектеу- автоматты тазалау, майлау және тексеру үшін; толық бөлектеу - жаңбыр мен қар астында қалғанда, не жөндеу кезінде автоматты қатты ластанудан тазалау үшін жүргізіледі. Автоматты толық емес бөлшектеу мен жинақтау үстел үстінде немесе таза төсеніш жайылып жүргізіледі; бөлшектер мен механизмдер бөлектенген ретімен қойылады. Оларды абайлап ұстап, бірінің үстіне бірін қоймай, күштемей және соққыламай жүргізу керек.
Автоматты жинақтау кезінде оның бөлімдеріндегі нөмерлерді салыстыру керек; әр автоматтың ұңғы қорабындағы нөмір газ құбырындағы, бекітпе ергенегіндегі, бекітпедегі, ұңғы қорабы қақпағындағы және басқа бөліктеріндегі нөмірге сәйкес келуі керек.
Ұрыс автоматтарын бөлшектеу мен жинақтауға үйрету ерекше жағдайларда және бөлімдер мен механизмдерге аса сақтықпен қарау жағдайында ғана жүргізеді.
Автоматты толық емес бөлшектеу тәртібі
1.Оқжатарды бөлшектеу. Автоматты сол қолмен дүмінің мойыншасынан не құндағынан ұстап, оң қолмен оқжатарды орай ұстайды, бас бармақпен бекіткішті қысып, оқжатардың төменгі жағын ілгері ұмсындырып, оны бөлектеп алады. Содан кейін оқтықта оқтың бар-жоғы тексеріледі, бұл үшін ауыстырғыш төменге түсіріледі, оны «АВ» (автоматты ату) немесе «ОД» (жекелей ату) жағдайына қойып, бекітпе жақтауының тұтқасы кейін жылжытылады, оқтықты тексеріп, бекіткіш жақтауы жіберіліп, шүріппе ұрыстық қайырудан (взводтан) босатылады.
Түнгі көздеуіші бар автоматты бөлшектеу кезінде оқжатарды бөліп алғаннан соң, түнгі көздеуішті бөлектейді, ол үшін қыспа құрылғысының тұтқасын сол жаққа және артқа қарай апарып, көздеуішті артқа жылжытады да, оны автоматтан бөлектеп алады.
2. Жабдықтар пеналын дүм ұясынан шығарып алу. Оң қолдың сұқ саусағымен дүм ұясының қақпағын пенал серіппенің әсерімен ұядан шығатындай етіп басады; пеналды ашып, одан сүрткішті, тазалығышты, бұрауышты, қаққышты шығару керек.
Жиналмалы дүмі бар автоматтың пеналы оқжатарды салуға арналған сөмкенің қалтасында жүреді.
3.Сүмбіні алу.Сүмбінің ұшын оның басы қарауылдың негізіндегі тіректен шығатындай етіп ұңғыдан тартып, сүмбіні жоғары суырып алады. Сүмбіні алу қиындық тудыратын болса, онда қаққышты қолдануға рұқсат беріледі. Оны сүмбінің басындағы саңылауға сала отырып, ұңғыдан сүмбінің ұшын тартып суырып алады.
4.Автоматтан - ұңгылық тежеуіш-компенсаторын бөліп алу. Бұрауышпен ұңғылық тежеуіш-компенсатордың орнықтырғышы батырылады.
Ұңғылық тежеуіш-компенсатор қарауыл негізіндегі бұрандалы дөңестен сағат тіліне қарсы бағытта бұралып шығарылады. Ұңғылық тежеуіш-компенсатор тым қатты бұралған жағдайда ұңғылық тежеуіш-компенсатордың әйнегіне қойылған сүмбінің /қаққыштың/ көмегімен бұрап алуға болады.
5.Ұңгы қорапшасының қақпағын бөлектеу. Сол қолмен дүмнің мойнын қамти ұстап, осы қолдың бас бармағымен қайтармалы механизмнің бағыттаушы өзегінің дөңесін басады, оң қолымен ұңғы қорабы қақпағының артқы бөлігін жоғары көтеріп, қақпақшаны алады.
6.Қайтармалы механизмді бөліп алу. Автоматты дүмнің мойнынан сол қолмен ұстап тұрып. оң қолмен қайтармалы механизмнің бағыттаушы өзегін оның өкшесі ұңғы қорабының бойлық ойығынан шыққанша ілгері карай ұмсындырады; бағыттаушы өзектің артқы шетін көтеріңкіреп, қайтармалы механизмді бекітпе жақтауының арнасынан шығарады.
7.Бекітпемен қоса, бекітпе жақтауын алу. Автоматты сол қолмен одан әрі ұстап тұрып, оң қолмен бекітпе жақтауын артқа тірелгенше тартып, оны бекітпемен бірге көтеріңкіреп барып, ұңғы қорабынан бөлектеп алады.
8.Бекітпені бекітпе жақтауынан алу. Бекітпе жақтауын бекітпе жоғарыда болатындай етіп сол қолға алады; оң қолмен бекітпені кейін шегеріп, бекітпенің жетекші дөңесі бекітпе жақтауының фигуралы ойығынан шығатындай етіп, бекітпені алға қарай шығарып алады.
9.Ұңғылық бастырмасымен газ түтігін босатып алу. Автоматты сол қолмен ұстап тұрып, оң қолмен жабдық пеналын газ түтігі тұйықталғышының шығыңқысына тік бұрышты саңылаумен кіргізеді, жапқышты өзінен тік жағдайға дейін бұрап, газ түтігін газ камерасының келте түтігінен шығарып алады.
Автоматты толық емес бөлшектеуден кейін жинастыру реті.
1.Газ түтікшесін ұңғылық бастырмасымен қосу. Автоматты сол қолмен ұстап тұрып, оң қолмен газ түтігін алдыңғы шетімен газ камерасыньщ келте түтігіне ұмсындырады және ұңғы бастырмасының артқы шетін ұңғыға қысады; тұйықталғышты оның орнықтырғышын көздеу қалыбының ойығына кіргенше бұрайды.
2.Бекітпені бекітпе жақтауына қосу. Бекітпе жақтауын сол қолмен оң қолға алып, оны цилиндрлі бөлігімен жақтау арнасына сұғады; бекітпені оның жетекші дөңесі бекітпе жақтауының фигуралы ойығына кіретіндей етіп бұрап, бекітпені алга қарай сұғады.
3.Бекітпемен қоса бекітпе жақтауын ұңғы қорабына қосу. Сол қолмен дүмнің мойыншасын қамти ұстайды. Бекітпесіне қоса, бекітпе жақтауын оң қолда бас бармақпен қысылған бекітпе алдыңғы жағдайда болатындай етіп ұстап тұрып, газ поршенін көздеуіш қалыбының қуысына кіргізеді де, ұңғы қорабының қайырмалары бекітпе жақтауының ойықтарына кіретіндей етіп бекітпе жақтауын ілгері жылжытады, оны сәл-пәл күштеп ұңғы қорабына қосады да, ілгері ұмсындырады.,
4.Қайтармалы механизмді қосу. Оң қолмен қайтармалы механизмді бекітпе жақтауының арнасына кіргізеді, қайтармалы серіппені қысып, бағыттаушы өзекті ілгері итереді де, біршама төмен түсіріп, оның өкшесін ұңғы қорабының бойлық ойығына кіргізеді.
5.Ұңгы қорабының қақпағын қосу. Ұңғы қорабының алдыңғы шетімен көздеу қалыбындағы жартылай шеңбер ойыққа кіргізеді, қақпақтың артқы шетін оң қолдың алақанымен қайтармалы механизмнің бағыттаушы өзегінің шығыңқысы ұңғы қорабы қақпағының ойығына кіретіндей етіп алға және төмен ұмсындырады.
6.Шүріппені ұрыстың қайырмасынан босатып, сақтандырғышқа қою. Ағытқыш ілмекті басып, ауыстырғышты тірелгенге дейін жоғары көтереді.
7.Автоматқа ұңгылы тежеуіш-компенсаторды қосу. Дүмді тежеуіш-компенсаторды қарауыл бойындағы бұрандалы шығыңқы бөлікке тірелгенше бұрайды. Егер ұңғылы тежеуіш-компенсатордың саңылауы орнықтырғышқа сәйкес келмесе, ұңғылы тежеуіш-компенсатор ұңғысына айналдырады /бір айналымнан артық емес/.
9.Пеналды дүм ұясына салу. Сүрткішті, тазалығышты, бұрауышты, қаққышты пеналға салып, қақпағын жабады да, пеналды түбімен дүм ұясына кіргізеді; оны қақпақша жабылатындай етіп ұяга батырады. Жиналмалы дүмді автоматта пенал оқжатарға арналған сөмке қалтасына салады.
10.Оқжатарды автоматқа қосу. Автоматты сол қолмен дүм мойыншасынан немесе шетмойыннан ұстап тұрып, оң қолмен оқжатардың ілгішін ұңғы қорабының терезесіне енгізіп, оқжатардың ілмегі оқжатардың тірек шығыңқысынан асатындай етіп өзіне бұрады. Түнгі көздеуіші бар автоматты жинау кезінде пулеметті қосқаннан кейін НСПУ көздеуішін қояды. Автоматты құндағынан ұстап, көздеуіштің қыспа қөрылғысы саңылауын қару қадамасына орналастырады, ол үшін қыспа құрылғысының тұтқасының артта тұрғанына көз жеткізіп, көздеуішті алға тірелгенше жылжытып, тұтқаны алға қарай соңына дейін айналдыра отырып, оны бекіту керек.
V. Жаңа сабақты пысықтау.
Автоматты толық емес бөлшектеу тәртібі орындау.
Бағалау: Үй тапсырмасына және сабаққа белсенді қатысқан оқушыларды бағалау.
Үйге тапсырма: §2 «Автоматты бөлшектеу және жинақтау» тақырыбын оқып келу. 132 – 137 беттер.
АК-ның /5,45/ ұрыстық қасиеттерінің мәнін нөміріне сәйкес орналастырыңыз
Жер үстіндегі нысаналар бойынша шоғырланған атыс.
Атудың көздеулі қашықтығы, м
Тура атыс қашықтығы, м
а/ кеуделік фигураға дейін
б/ жүгіруші фигураға дейін
Нақты атыс қашықтығы, м
а/ жер үстіндегі нысаналар бойынша
б/ұшақтар мен парашютшілер бойынша
Ұрыстық ату жылдамдығы, ату/ мин
Автоматтың массасы, кг /жарақталған оқжатармен қоса/
Оқтың шекті ұшу қашықтығы, м
Магазиннің сыйымдылығы, оқ саны
Оқтың қиратқыш әрекеті сақталатын қашықтық, м
Оқтың бастапқы жылдамдығы, м
скачать dle 10.5фильмы бесплатно
Автоматты бөлшектеу және жинақтау
Волейбол ойынына арналған арнайы жаттығулар
Баскетбол ойыны және жүктемелер әсері
Алғашқы әскери дайындық. Кіріспе сабақ
Ондық бөлшектерді азайтуға есептер шығару.
« Деление на десятичную дробь»
Жыры – інжу рухы биік Жұбан аға!
Орта және қысқа мерзімді жоспарлаудың тиімділігі
Сайт сізге ұнай ма?
Атмосфера Жердің ауа қабаты, ауа қабаты, ауа, оның құрамы
ҰБТ-ҒА ОҚУШЫЛАРДЫ ДАЙЫНДАУДЫҢ ТИІМДІ ӘДІС - ТӘСІЛДЕРІ
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Эл.почта: ustazuni.kz@mail.ru Барлық құқық сақталған 2017 © ustazuni.kz
4-сынып, about professions, COMPARATIVE DEGREE, Health and body care, БИОЛОГИЯ, Дыбысты жазу және ойнату бағдарламасы, Есеп, Менің достарым, Практикалық жұмыс., Тарих, ас үй жабдықтары, ашық сабақ, б123, бастауыш сынып, баяндама, география, жапырақ, коучинг-сессия, кіші аяқ добы, күш иіні, математика, мұғалім, орта мерзімді жоспар, русский язык, сабақ жоспары, табиғат, тағам әзірлеу, технология, топтық жұмыс, физика, футбол, ғаламшар, Қазақ тілі, қазақстан тарихы, қмж, қысқа мерзімді жоспар, Әдістері, әдебиет, әдептілік, Өздігінен әрекет
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Барлық құқық сақталған 2017 © ustazuni.kz
Разработка сайтов WebQaz.kz в Казахстане